Philip Patrick Westh

**Philip Patrick Westh** (født 1991), også kjent som «**Korsørmanden**», er en dansk morder og voldtektsforbryter som av et enstemmig nævningeting ved Retten i Næstved den 28. juni 2024 ble idømt fengsel på livstid for mordet på Emilie Meng, overfallet på en 15-årig skoleelev i Sorø, og frihetsberøvelsen og voldtekten av en 13-årig pike fra Kirkerup.

Videre er Westh også kjent skyldig i andre forhold, herunder overtredelse av knivloven og besittelse av seksuelt overgrepsmateriale med barn. Westh har anket dommen til Østre Landsret.

## Pågripelse, siktelse og tiltale

Den 16. april 2023 klokken 14.48 ble Philip Westh pågrepet på sin bopel i Svenstrup øst for Korsør. Det skjedde på bakgrunn av Sydsjællands og Lolland-Falsters Politis etterforskning av en 13-årig pikes forsvinnelse 27 timer før. Da politiet kom frem til adressen og ingen åpnet da de banket på, knuste de en rute i hoveddøren og trengte inn i huset. Etter at Westh var blitt lagt i håndjern på kjøkkengulvet, ble den 13-årige piken funnet i et værelse i huset. Hun lå på maven under en seng og var bundet. Dagen etter ble Westh varetektsfengslet på den særlig sikrede avdelingen i Storstrøm Fængsel for forbrytelsene mot den 13-årige piken.

Ni dager etter pågripelsen valgte politiet å utvide siktelsene mot Philip Westh, så de nå også omfattet mord, frihetsberøvelse og voldtekt av Emilie Meng, forsøk på å frihetsberøve og voldta en elev fra Sorø Gymnastikefterskole den 8. november 2022, samt å være i besittelse av 100 timers video med overgrepsmateriale samt for besittelse av flere tusen barnepornografiske bilder. I januar 2024 ble det reist tiltale.

### Hovedforhandling ved Retten i Næstved
I november 2023, hvor det ennå ikke var reist tiltale mot Philip Westh, fortalte Anklagemyndigheden ved Sydsjællands og Lolland-Falsters Politi at man hadde forhåndsberammet 18 rettsdager til saken. Dette ble senere endret til 12 dager, og saken begynte ikke som planlagt 1. april, men 14. mai.

Rettssaken var en nævningesag ved Retten i Næstved. Philip Westh ble representert av forsvarer Karina Skou, mens spesialanklager Susanne Bluhm og anklager Thea Høst førte saken for Anklagemyndigheden. Rettsformann var Bo Rasmussen, mens det medvirket ytterligere to juridiske dommere og seks nævninger.

På sakens første dag erkjente Philip Westh seg skyldig i langvarig frihetsberøvelse, annet seksuelt forhold enn samleie, ulovlig tvang og vold mot den 13-årige piken. Dessuten erkjente han besittelse av barnepornografisk materiale. Han nektet seg skyldig i resten av anklagene.

Ifølge Philip Wesths mentalerklæring, som ble fremlagt på et rettsmøte 14. juni, er han normalt begavet. Han har dyssosiale personlighetstrekk, men ikke i så alvorlig grad at han er psykopat. Han har siden tenårene hatt sadistiske lyster og er ifølge konklusjonen «samlet sett svært pervertert». Det fremgikk dessuten av mentalerklæringen at han vurderes å utgjøre en «vesentlig fare» for andres «liv, legeme og helbred».

Det ble dessuten dokumentert 14. juni at det på Wesths computer er funnet store mengder videoer og bilder med ekstrem pornografi, herunder kvinner som blir kvalt og hengt. Det kom også frem at Philip Westh under sin varetektsfengsling skrev to noveller på i alt 70 sider, hvor fiktive piker i Sorø-området utsettes for frihetsberøvelse, seksuelle ydmykelser og grove overgrep.

Philip Westh ble den 28. juni 2024 kjent skyldig av et enstemmig nævningeting ved Retten i Næstved i mordet på og forsøk på voldtekt og langvarig frihetsberøvelse på Emilie Meng, vold, trusler, forsøk på langvarig frihetsberøvelse og voldtekt av den 15-årige piken i Sorø og besittelse av kniv imens samt grov vold, bevisst påkjørsel, voldtekter, andre overgrep, vold, ulovlig tvang, bluferdighets&shy;krenkelser og drapsforsøk på den 13-årige piken i Kirkerup. Han ble videre også kjent skyldig i besittelse av barnepornografisk materiale.

I sin prosedyre la anklager Thea Høst vekt på at det ikke var en eneste formildende omstendighet i saken og at straffen for de av Westh begåtte forbrytelser samlet sett ville overstige 30 år. Hun argumenterte derfor for at fengsel på livstid ville være den rette straff. Alternativet argumenterte hun for forvaring. Forsvarer Karina Skou argumenterte for at hennes klient høyst skulle idømmes den høyeste tidsbestemte straff, 16 års fengsel.

Det var blant nævningetingets medlemmer enighet om å idømme Philip Westh landets strengeste straff, livsvarig fengsel. Retten la vekt på at Philip Westh er funnet skyldig i mord, forsøk på drap og grove seksuelle krenkelser, at mordet og drapsforsøket er begått med et seksuelt motiv på personer under 18 år og at han har utvist en særlig hensynsløshet omkring forholdene. Endelig fikk det betydning at forbrytelsene er skjedd etter forutgående planlegging.

Philip Westh ønsket ikke å være til stede under domsavsigelsen og meddelte via sin forsvarer at han anket såvel skyldsspørsmålet som straffeutmålingen til Østre Landsret.

## Referanser